**Ministru kabineta noteikumu projekta**

**“Grozījumi Ministru kabineta 2016.gada 2.augusta noteikumos Nr.518 “Noteikumi par sēklas kapitāla, sākuma kapitāla un izaugsmes kapitāla fondiem saimnieciskās darbības veicēju izveides, attīstības un konkurētspējas veicināšanai”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2016.gada 2.augusta noteikumos Nr.518 “Noteikumi par sēklas kapitāla, sākuma kapitāla un izaugsmes kapitāla fondiem saimnieciskās darbības veicēju izveides, attīstības un konkurētspējas veicināšanai”” (turpmāk – noteikumu projekts) izstrādāts saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 14.punktu un Attīstības finanšu institūcijas likuma 12.panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts ir izstrādāts, lai saskaņā ar 2017.gada 28.novembra 2014.–2020.gada plānošanas perioda Eiropas Savienības struktūrfondu un Kohēzijas fonda Uzraudzības komitejas sēdē izskatīto dokumentu “Aktualizētais tirgus nepilnību izvērtējums finanšu pieejamības jomā: Finanšu instrumentu programmu īstenošanas progresa ziņojums” samazinātu Ministru kabineta 2016.gada 2.augusta noteikumos Nr.518 “Noteikumi par sēklas kapitāla, sākuma kapitāla un izaugsmes kapitāla fondiem saimnieciskās darbības veicēju izveides, attīstības un konkurētspējas veicināšanai”” (turpmāk – MK noteikumi Nr.518) ietvaros noteikto 3.1.2.1. pasākumam “Riska kapitāls” pieejamo Eiropas Reģionālās attīstības fonda (turpmāk – ERAF) finansējumu par 27 800 000 *euro*, to aizstājot ar atmaksāto publisko finansējumu finanšu instrumentos 27 800 000 *euro* apmērā, ko veido 2007.-2013. gada Eiropas Savienības fondu plānošanas perioda darbības programmas “Uzņēmējdarbība un inovācijas” papildinājuma 2.2.1.1. aktivitātē “Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” gūto atmaksu publiskā finansējuma daļa 11 588 000 *euro*, 2.2.1.3.aktivitātē “Garantijas komersantu konkurētspējas uzlabošanai” gūto atmaksu publiskā finansējuma daļa 8 657 000 *euro*, 2.2.1.4.2.apakšaktivitātē “Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai” gūto atmaksu publiskā finansējuma daļa 4 555 000 *euro* un akciju sabiedrības “Attīstības finanšu institūcija Altum” (turpmāk –Altum) pašu kapitālā pieejamais nacionālais publiskais finansējums 3 000 000 *euro* apmērā, kas veidojies no valsts budžeta, kas tika piešķirts 2.2.1.3. aktivitātes “Garantijas komersantu konkurētspējas uzlabošanai” ietvaros, brīvo līdzekļu izvietošanas. Ņemot vērā, ka finanšu resursam - atmaksātajam publiskajam finansējumam finanšu instrumentos - nav ierobežots izlietojuma termiņš, tad atmaksātā publiskā finansējuma novirzīšana 3.1.2.1. pasākuma “Riska kapitāls” īstenošanai sniegs iespēju finanšu starpniekiem veikt turpmākās investīcijas portfelī esošajos uzņēmumos pēc 2023.gada 31.decembra un līdz sēklas kapitāla, sākuma kapitāla un izaugsmes kapitāla fondu darbības perioda beigām, kas ir saskaņā ar riska kapitāla nozares praksi. Norādāms, ka ERAF finansējuma samazinājums neietekmē 3.1.2.1. pasākuma “Riska kapitāls” īstenošanu. Fondu fonda nolīgumā un maksājumu pieprasījumos kā attiecināmās izmaksas tiks norādītas izmaksas, kas finansētas no ERAF finansējuma daļas, savukārt atmaksātais publiskais finansējums fondu fonda nolīgumā un maksājumu pieprasījumos netiks uzskaitīts. Ekonomikas ministrija apliecina, ka uz Eiropas Savienības struktūrfondu un Kohēzijas fonda 2007.-2013.gada plānošanas perioda atmaksātā finansējuma, kurš šo noteikumu projekta ietvaros ir novirzīts sēklas kapitāla, sākuma kapitāla un izaugsmes kapitāla fondu īstenošanai, nav uzņemtas citas saistības.Šo noteikumu ietvaros īstenoto finanšu instrumentu pirmie zaudējumi tiek segti no fondu fondā pieejamā ERAF finansējuma, nepārsniedzot noteikumu 4. punktā noteikto kopējo pieejamo ERAF finansējumu pasākuma īstenošanai līdz 32 200 000 *euro* apmērā, savukārt turpmākie zaudējumi tiek segti no 2007.–2013.gada Eiropas Savienības fondu plānošanas periodā finanšu instrumentos atmaksātā publiskā finansējuma 27 800 000 *euro* apmērā un akciju sabiedrības “Attīstības finanšu institūcija Altum” (turpmāk – sabiedrība Altum) pašu finansējuma.Ņemot vērā, ka sēklas kapitāla, sākuma kapitāla un izaugsmes kapitāla fondu īstenošana paredz vadības izmaksas sabiedrībai Altum, tad noteikumu projekts tiek papildināts ar jaunu 3.1 punktu. Papildus norādāms, ka fondu fonda darbības laikā sabiedrībai Altum vadības izmaksas tiek segtas no fondu fonda līdzekļiem. Ņemot vērā finanšu instrumentu specifiku, noteikumu projektam tiek pievienots Ministru kabineta protokollēmuma projekts, nosakot, ka pēc fondu fonda slēgšanas finanšu instrumentu uzraudzības nolūkos un pasākuma slēgšanai varētu segt sabiedrības Altum radušās vadības izmaksas no darbības programmas “Izaugsme un nodarbinātība” 3.1.2.specifiskā atbalsta mērķa “Palielināt straujas izaugsmes komersantu skaitu” 3.1.2.1.pasākuma “Riska kapitāls” ietvaros radušos atmaksu publiskā finansējuma. Paralēli noteikumu projektam tiek virzīti attiecīgie grozījumi Ministru kabineta 2016.gada 1.marta noteikumos Nr.118 “Noteikumi par finanšu instrumentu un fondu fonda īstenošanas kārtību darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa “Palielināt straujas izaugsmes komersantu skaitu” pasākumu ieviešanai”” (turpmāk – MK noteikumi Nr.118), kā ietvaros tiek samazināts fondu fondā pieejamais ERAF finansējums par 25 416 515 *euro*, tajā skaitā sēklas, sākuma un izaugsmes kapitāla fondos par 27 800 000 *euro*.Lai nodrošinātu 2016.gada 1.marta noteikumu Nr.118 “Noteikumi par finanšu instrumentu un fondu fonda īstenošanas kārtību darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa “Palielināt straujas izaugsmes komersantu skaitu” pasākumu ieviešanai” pieejamā ERAF finansējuma drīzāku apguvi, šo noteikumu 3. punktā noteiktais pasākuma īstenošanai pieejamais finansējums sadalījumā starp ERAF finansējumu un 2007.–2013.gada Eiropas Savienības fondu plānošanas periodā finanšu instrumentos atmaksāto publisko finansējumu ir balstīts uz prognozi par pasākuma ietvaros plānotajiem ieguldījumiem. Ja tiks identificētas būtiskas novirzes no šīm prognozēm un lai nodrošinātu to, ka atmaksu finansējums netiek izmantots pirms tiek izmantots fondu fonda kopējais ERAF finansējums, Ekonomikas ministrija rosinās grozījumus šo noteikumu 4. punktā, mainot pasākuma kopējā pieejamā finansējuma sadalījumu starp ERAF finansējumu un 2007.–2013.gada Eiropas Savienības fondu plānošanas periodā finanšu instrumentos atmaksāto publisko finansējumu. |
| 3. | Projekta izstrādē iesaistītās institūcijas | Ekonomikas ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts atbalsta programmas mērķa grupa ir saimnieciskās darbības veicēji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar.  |
| 4. | Cita informācija | Noteikumu projekts paredz samazināt pieejamā ERAF finansējuma apmēru 3.1.2.1. pasākuma “Riska kapitāls” īstenošanai par 27 800 000 *euro.* Vienlaikus netiek samazināti ieguldījumi ekonomikā, jo ERAF finansējuma vietā tiek novirzīts cits finanšu resurss – atmaksātais publiskais finansējums 27 800 000 *euro* apmērā. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaikus ar šo projektu tiek virzīti grozījumi MK noteikumos Nr.118.  |
| 2. | Cita informācija | Nepieciešams veikt grozījumus finansēšanas nolīgumā par fondu fonda īstenošanu, kas noslēgts starp sabiedrību Altum un Centrālo finanšu un līgumu aģentūru un fondu fonda biznesa plānā.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Komisijas 2014. gada 3. marta Deleģētā regula (ES) Nr. 480/2014, ar kuru papildina Eiropas Parlamenta un Padomes regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (Eiropas Savienības Oficiālais Vēstnesis, 2014. gada 13. maijs, Nr. L 138) (turpmāk – Komisijas regula Nr. 480/2014). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas prasības no Komisijas regulas Nr.480/2014. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.480/2014 13. panta 1. un 3. punkts | Noteikumu projekta 3.punkts | *Ieviesta pilnībā* | *Neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Komisijas regula Nr.480/2014 rīcības brīvību neparedz. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem |  Noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts sabiedrības līdzdalību neparedz.  |
| 2. | Sabiedrības līdzdalība projekta izstrādē | Noteikumu projekts sabiedrības līdzdalību neparedz. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija un sabiedrība Altum kā atbildīgā iestāde par fondu fonda īstenošanu. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav.  |

Ministru prezidenta biedrs,

ekonomikas ministrs                                                                                          A. Ašeradens

Vīza:

Valsts sekretārs Ē. Eglītis

04.04.2018.

Fernāte

Tel.: 67013203

e-pasts: agita.fernate@em.gov.lv